****

**OBČINA KIDRIČEVO**

Odbor za družbene dejavnosti

Kopališka ul. 14

2325 Kidričevo

Štev. 602-14/2023-2

Dne 25.4.2023

Na podlagi 24. člena Pravilnika o normativnih za opravljanje dejavnosti predšolske vzgojo (Uradni list RS, št. 27/14, 47/17, 43/18 in 54/21), 22. člena Statuta Občine Kidričevo (Uradno glasilo slovenskih občin, št. 62/16 in 16/18) in 54. člena Poslovnika Občinskega sveta Občine Kidričevo (Uradno glasilo slovenskih občin, št. 36/17 in 16/18) odbor za družbene dejavnosti predlaga občinskemu svetu Občine Kidričevo, da sprejme

**S K L E P**

**o potrditvi normativov in vrste oddelkov v enoti Vrtca pri Osnovni šoli Cirkovce**

**za šolsko leto 2023/2024**

**Normativi za homogene oddelke:**

1. **Starostno obdobje – jasli**

od 1. do 2. let 9 – 12 otrok

od 2. do 3. let 9 – 14 otrok

1. **Starostno obdobje – vrtec**

od 3. do 4. leta 12 – 19 otrok

od 4. do 5. let 17 – 22 otrok

od 5. do 6. leta 17 – 23 otrok

**Vrste oddelkov**

V šolskem letu 2023/2024 se v enoti vrtca pri Osnovni šoli Cirkovce oblikujejo naslednje vrste oddelkov:

1. Starostno obdobje 2 homogeni oddelek
2. Starostno obdobje 3 homogeni oddelki

**O B R A Z L O Ž I T E V**

Odbor za družbene dejavnosti, je na svoji 4. redni seji, dne 24.4.2023 obravnaval predlog za potrditev normativov in vrste oddelkov v poslovni enoti vrtca pri Osnovni šoli Cirkovce.

25. člen Pravilnika o normativnih za opravljanje dejavnosti predšolske vzgoje določa, da se v vrtcih lahko oblikujejo homogeni, heterogeni in kombinirani oddelki.

V homogene oddelke so vključeni otroci prvega ali drugega starostnega obdobja v starostnem razponu enega leta, v heterogene oddelke so vključeni otroci prvega ali drugega starostnega obdobja, v kombinirane oddelke pa so vključeni otroci prvega in drugega starostnega obdobja.

V homogeni oddelek je lahko vključenih;

- v oddelek I. starostnega obdobja najmanj 9 in največ 12 otrok,

- v oddelek II. starostnega obdobja v katerem so 3-4 letni otroci najmanj 12 in največ 17 otrok, v ostale oddelke drugega starostnega obdobja najmanj 17 in največ 22 otrok.

- v kombinirani oddelek najmanj 10 največ 17 otrok.

Pri predlogu za določitev najvišjega števila otrok v oddelkih je Osnovna šola Cirkovce že upoštevala določilo 5. točke 25. člena, ki določa, da občina ustanoviteljica vrtca, lahko glede na razmere in položaj dejavnosti predšolske vzgoje v občini določi, da se najvišje število otrok v oddelku, poveča za največ dva otroka, razen pri oddelku I. starostnega obdobja, 1 do 2 let, kjer se predlaga, da se zaradi prostorske stiske število otrok ne poveča. Zaradi prejetih odločb o usmeritvi otrok, šola predlaga, da se pri oddelku 4-5 let ne poveča število otrok za dva otroka in oddelku 5-6 let, kjer predlaga povišan normativ za enega otroka. Odbor za družbene dejavnosti, je na podlagi obrazložitev šole za neupoštevanja povečanja števila otrok v oddelku predlagal, da se predlog šole upošteva.

Odbor za družbene dejavnosti torej predlaga, da občinski svet Občine Kidričevo sprejme zgoraj predlagane normative in vrste oddelkov v poslovni enoti vrtca Osnovne šole Cirkovce za šolsko leto 2023/2024.

Bogdan Potočnik;

predsednik

odbora za družbene dejavnosti