****

**OBČINA KIDRIČEVO**

Odbor za družbene dejavnosti

Kopališka ul. 14

2325 Kidričevo

Štev. 602-12/2023-2

Dne 25.4.2023

Na podlagi 24. člena Pravilnika o normativnih za opravljanje dejavnosti predšolske vzgojo (Uradni list RS, št. 27/14, 47/17, 43/18 in 54/21) 22. člena Statuta Občine Kidričevo (Uradno glasilo slovenskih občin, št. 62/16 in 16/18) in 54. člena Poslovnika Občinskega sveta Občine Kidričevo (Uradno glasilo slovenskih občin, št. 36/17 in 16/15) odbor za družbene dejavnosti predlaga občinskemu svetu Občine Kidričevo, da sprejme

**S K L E P**

**o potrditvi normativov in vrste oddelkov v enoti Vrtca pri Osnovni šoli Kidričevo**

**za šolsko leto 2023/2024**

**Normativi za homogene oddelke:**

1. **Starostno obdobje – jasli**

od 1. do 2. let 9 – 14 otrok

od 2. do 3. let 9 – 14 otrok

1. **Starostno obdobje – vrtec**

od 3. do 4. leta 12 – 19 otrok

od 4. do 5. leta 17 – 24 otrok

od 5. do 6 leta 17 – 24 otrok

**Normativ za heterogene oddelke:**

**II. Starostno obdobje – vrtec**

Od 3. do 5. let 14 – 21 otrok

**Vrste oddelkov**

V šolskem letu 2023/2024 se v enoti vrtca pri Osnovni šoli Kidričevo oblikujejo naslednje vrste oddelkov:

1. Starostno obdobje 5 homogenih oddelkov
2. Starostno obdobje 5 homogenih oddelkov

Starostno obdobje 1 heterogeni oddelek

Peti oddelek I. starostnega obdobja se odpre, če je v vrtec vpisanih zadostno število otrok.

**O B R A Z L O Ž I T E V**

Odbor za družbene dejavnosti, je na svoji 4. redni seji, dne 24.4.2023 obravnaval predlog za potrditev normativov in vrste oddelkov v poslovni enoti vrtca pri Osnovni šoli Kidričevo.

25. člen Pravilnika o normativnih za opravljanje dejavnosti predšolske vzgoje določa, da se v vrtcih lahko oblikujejo homogeni, heterogeni in kombinirani oddelki.

V homogene oddelke so vključeni otroci prvega ali drugega starostnega obdobja v starostnem razponu enega leta, v heterogene oddelke so vključeni otroci prvega ali drugega starostnega obdobja, v kombinirane oddelke pa so vključeni otroci prvega in drugega starostnega obdobja.

V homogeni oddelek je lahko vključenih;

- v oddelek I. starostnega obdobja najmanj 9 in največ 12 otrok,

- v oddelek II. starostnega obdobja v katerem so 3-4 letni otroci najmanj 12 in največ 17 otrok, v ostale oddelke drugega starostnega obdobja najmanj 17 in največ 22 otrok.

- v kombinirani oddelek najmanj 10 največ 17 otrok.

V heterogeni oddelek je lahko vključeno:

-        v oddelek prvega starostnega obdobja najmanj sedem in največ deset otrok,

-        v oddelek drugega starostnega obdobja najmanj 14 in največ 19 otrok.

Pri predlogu za določitev najvišjega števila otrok v oddelkih je Osnovna šola Kidričevo že upoštevala določilo 5. točke 25. člena, ki določa, da občina ustanoviteljica vrtca, lahko glede na razmere in položaj dejavnosti predšolske vzgoje v občini določi, da se najvišje število otrok v oddelku, poveča za največ dva otroka.

Glede na to, da še postopek sprejema otrok za šolsko leto 2023/2024 ni zaključen se peti oddelek I. starostnega obdobje potrdi pogojno in se odpre, če bo vpisanih dovolj otrok.

Odbor za družbene dejavnosti torej predlaga, da občinski svet Občine Kidričevo sprejme zgoraj predlagane normative in vrste oddelkov v poslovni enoti vrtca Osnovne šole Kidričevo za šolsko leto 2023/2024.

Bogdan Potočnik;

predsednik

odbora za družbene dejavnosti