****

**OBČINA KIDRIČEVO**

OBČINSKI SVET

Štev. 032-2/2022

Dne, 26.4.2023

Odgovori na podana vprašanja in pobude na 4. redni seji občinskega sveta Občine Kidričevo.

Gospod Andrej Napast je prosil, če občina Kidričevo stopi v kontakt z Občino Starše z namenom najti možnost razširitve ceste Starošince – Brunšvik. Cesta je v večinski lastni sosednje občine, naš delež je samo 250 m, jo pa v večini uporabljajo naši občani za povezavo na avtocesto. Cesta je široka samo 4 m.

**Odgovor**: V lasti Občine Kidričevo je ostalo samo še 50m ceste, ki bo razširjena, ko bo Občina Starše pristopila k rekonstrukciji svojega odseka.

Gospod Žiga Ciglarič daje pobudo glede slabe železniške povezave z mestom Ptuj. Naši kraji so malo oddaljeni od Ptuja, srednješolci pa se morajo do njihovih srednjih šol voziti v Maribor ali v Ptuj. V Ptuj pa je konkretno edini prevoz avtobus, ki pa vozi več kot 45 minut, po drugi strani pa imajo z vlaki zelo slabe povezave, saj ti niso usklajeni z urniki na Srednješolskem centru in Gimnaziji Ptuj. Na občino Kidričevo apelira, da pozove Slovenske železnice, da se skupaj s Šolskim centrom in Gimnazijo Ptuj uredijo odhodi vlakov, saj navsezadnje je občina v drugem mandatu uredila prevoz z Arrivo iz naših krajev.

Druga pobuda se nanaša na slabe prometne povezave s Centrom Slovenska Bistrica, kjer so med drugim tudi programi metalurgije, ki bi koristili našim podjetjem, ki so v naši občini. Glede na urnike v Centru in prevozom z avtobusom je potrebno čakanje več kot uro do pričetka pouka. Po drugi strani pa je železniška postaja od centra oddaljena več km. Zato apelira na Občino Kidričevo, da pozove Arrivo d.d. za ureditev in izboljšanje prometnih povezav med našimi kraji in Slovensko Bistrico ob upoštevanje nasvetov Centra Slovenska Bistrica

**Odgovor:** Na Arrivo d.o. in SŽ je bil poslan dopis po uskladitvi voznih redov.

Kot tretje je podal pobudo za postavitev obeležje Vinku Koržetu. Pobuda je priloga in sestavni del tega zapisnika.

**Odgovor:** S strani Prosvetnega društva potrebujemo konkretne ponudbe za predviden kip in informativne table. Na podlagi tega se lahko zagotovijo sredstva v proračunu.

Gospa Sara Rihtar je podala pobudo za morebiten nakup zemljišča v neposredni bližini šole za izgradnjo vrtca v Cirkovcah. V vrtcu je prostorska stiska, igralnice so premajhne, vključno s sanitariji, dve igralnici imata teraso ob cesti mino katere vozijo avtomobili. Pobuda za nov vrtec je bila podana tudi na zborih občanov. Želijo si takšen vrtec, ki bo omogočal vpis vse otrok v vrtec.

**Odgovor**: Občina bo v primeru prodaje uveljavljala predkupno pravico. Predviden je tudi razgovor z lastnikom, ki trenutno prebiva v Domu upokojencev Ptuj.

Gospod Anton Frangež je predlagal, če se lahko vzpostavi drugačen dovoz v Šikolah na železniško postajo. Tukaj je ozek pas in vsak skorja pelje preko robnika. Prosil je, da se vzpostavi kontakt s Slovenskimi železnicami, da se naredi okrogel izvoz.

**Odgovor**: Na terenu se bo preverilo stanje in kakšne so možne rešitve. Posredovane bodo na SŽ.

Gospa Iva Cizerl Ferčec je podala prošnjo, da se tukaj vzdolž celega kroga postavijo tri klopi.

**Odgovor**: V planu je postavitev dodatnih klopi po celotnem naselju.

Gospod Branko Valentan je podal pobudo za obnovo zunanjosti, žlebov in balkona na Domu krajanov v Apačah.

**Odgovor:** Pri sanacijah vaških domov je potrebno aktivno sodelovanje vaščanov. Predvsem s pridobivanjem ponudb. Podoben princip je bil na zadnje uporabljen v Kungoti, kjer se sanacija bliža koncu.

Občinska uprava